Thoralf Hagen

Thoralf Hagen (født 22. september 1887 i Christiania, død 7. januar 1979 i Oslo) var en norsk roer som deltok i de olympiske leker i 1920 i Antwerpen.

Hagen vant to olympiske bronsemedaljer i roing under OL 1920 i Antwerpen. Han var med som styrmann på den norske åtteren som kom på tredjeplass, bak USA og Storbritannia. Mannskapet på den norske båten var Theodor Nag, Conrad Olsen, Adolf Nilsen, Håkon Ellingsen, Thore Michelsen, Arne Mortensen, Karl Nag, Tollef Tollefsen og Thoralf Hagen som var styrmann. Totalt deltok åtte båter fra åtte nasjoner og konkurransen, som ble avviklet 28. og 29. august 1920, ble gjennomført i cupform. To og to båter møttes i kvart- og semifinaler. Norge møtte og beseiret Tsjekkoslovakia i kvartfinalen, men tapte siden i semifinalen til Storbritannia.

Han var også med som styrmann på den norske fireren som kom på tredjeplass bak Sveits og USA. Mannskapet på den norske båten var Birger Var, Theodor Klem, Henry Larsen, Per Gulbrandsen og Thoralf Hagen som var styrmann. Totalt deltok åtte båter fra åtte nasjoner og konkurransen, som ble avviklet 28. og 29. august 1920 ble gjennomført i cupform. Først tre semifinaler der vinneren i hvert heat gikk til finale. Sveits vant finalen foran USA og Norge.

OL-medaljer 
  1920  Antwerpen - Bronse i roing, firer med styrmann  Norge
  1920  Antwerpen - Bronse i roing, åtter  Norge

Referanser

Eksterne lenker 
 

Norske roere
Olympiske bronsemedaljevinnere for Norge
Medaljevinnere under Sommer-OL 1920
Deltakere for Norge under Sommer-OL 1920
Roere under Sommer-OL 1920
Personer fra Oslo
Olympiske medaljevinnere i roing